Ιαματικοί Άγιοι, ιαματικός τουρισμός, ιερά προσκυνήματα στην Ελλάδα
Creators: name: Θεολόγου, Μαρία Θεολόγου
Publisher: name: Aristotle University of Thessaloniki
Year: 2024
Subjects: Ιαματικός τουρισμός
Ασκληπιεία
Ιαματικά θαύματα
Thermal tourism
Asclepieia
Thermal wonders

description: Υπάρχει μια ψυχολογική ανάγκη που την έχει μέσα του κάθε άνθρωπος, ανεξαρτήτως φυλής, εθνικότητας ή θρησκείας. Αυτή η ανάγκη είναι η μετακίνηση μέσα στον χώρο με σκοπό την αναζήτηση του ιερού και του θείου. Από την αρχαιότητα μέχρι σήμερα, πολλοί ταξιδιώτες επισκέπτονται θρησκευτικούς χώρους, δίνοντας στο ταξίδι τους έναν ιερό χαρακτήρα. Ακόμα, πολλοί άνθρωποι ταξιδεύουν και επισκέπτονται τόπους θρησκευτικού ενδιαφέροντος, προκειμένου να βρουν ανακούφιση και λύση στα προβλήματά τους. Οι μετακινήσεις αυτές συνεπάγονται τόσο πολιτιστικές και κοινωνικές όσο και οικονομικές συνέπειες στους διάφορους προσκυνηματικούς και θρησκευτικούς προορισμούς. Στην παρούσα μελέτη πραγματοποιείται αρχικά μια εννοιολογική προσέγγιση των όρων πολιτισμικός, θρησκευτικός και ιαματικός τουρισμός. Παρατηρείται η εξέλιξή και η σχέση των τριών αυτών κατηγοριών μέσα στο διάβα του χρόνου. Ακόμα, γίνεται λόγος για τα ασκληπιεία στην αρχαιότητα και τα κίνητρα των ανθρώπων που τα επισκεπτόντουσαν. Επίσης, αναφέρονται διάφορα προσκυνήματα του χριστιανικού κόσμου, καθώς και θαύματα που επιτελούν άγιοι που ταυτίζονται με αυτά στο κάθε προσκύνημα. Με αυτόν τον τρόπο γίνεται μια προσπάθεια να δοθεί μια εξήγηση στο φαινόμενο της επισκεψιμότητας των πιστών σε ιερά προσκυνήματα προκειμένου να βρουν θεραπεία και λύτρωση από τις ασθένειες των ψυχών και των σωμάτων τους. Η χριστιανική ορθόδοξη πίστη είναι προικισμένη με έναν τεράστιο θρησκευτικό και πολιτιστικό πλούτο. Τα αμέτρητα προσκυνήματα που διαθέτει σε πάρα πολλά σημεία της γης αποτελούν πόλο έλξης χιλιάδων πιστών, οι οποίοι ψάχνουν αποκούμπι για να ανακουφιστούν από τις αγωνίες τους. Η ελπίδα της ίασης δημιουργεί μια μετρήσιμη τουριστική κίνηση στον θρησκευτικό τουρισμό. Αυτήν την τουριστική κίνηση θα μελετήσουμε στην παρούσα επιστημονική μελέτη.
description: There is a psychological need within every person, regardless of race, nationality, or religion. This need is to move through space for the purpose of seeking the sacred and the divine. These movements entail both cultural and social as well as economic consequences for the various pilgrimage and religious destinations. From ancient times to the present day, many travelers visit religious sites, giving their journey a sacred character. Still, many people travel and visit places of religious interest in order to find relief and solution to their problems. In the present study, a conceptual approach to the terms cultural, religious and thermal tourism is first carried out. The evolution and relationship of these three categories is observed over time. Moreover, there is talk about the asclepieia in ancient times and the motives of the people who visited them. Various pilgrimages of Christendom are also mentioned, as well as miracles performed by Saints identified with these pilgrimages. In this way an attempt is made to give an explanation to the phenomenon of the visitation of the faithful to holy shrines in order to find healing and redemption from the diseases of their souls and bodies. The Christian Orthodox faith is endowed with a vast religious and cultural wealth. The countless pilgrimages that it has in many places of the earth are a pole of attraction for thousands of believers, who are looking for a place to let go of their anxieties. The hope of healing creates a measurable tourist movement in religious tourism. This is what we will study in this scientific study.
description: Συμμετέχουν τα παρακάτω Τμήματα και Ιδρύματα:
description: Τμήμα Κοινωνικής Θεολογίας και Χριστιανικού Πολιτισμού του Αριστοτελείου Πανεπιστημίου Θεσσαλονίκης (επισπεύδον), Τμήμα Διοίκησης οργανισμών, Μάρκετινγκ και Τουρισμού της Σχολής Οικονομίας και Διοίκησης (Θεσσαλονίκης) του Διεθνούς Πανεπιστημίου Ελλάδας